30.5.2012 Jurnalul Oficial al Uniunii Europene L 140/55 REGULAMENTUL DE PUNERE ÎN APLICARE (UE) NR. 451/2012 AL COMISIEI din 29 mai 2012 privind retragerea de pe piață a anumitor aditivi pentru hrana animalelor aparținând grupei funcționale a aditivilor pentru însilozare (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1831/2003 al Parla- mentului European și al Consiliului din 22 septembrie 2003 privind aditivii din hrana animalelor (!), în special articolul 10 alineatul (5), întrucât: (1) Regulamentul (CE) nr. 1831/2003 cuprinde dispoziții privind autorizarea aditivilor destinați hranei animalelor, precum şi privind criteriile și procedurile de acordare a unei astfel de autorizații. Articolul 10 alineatul (7) din Regulamentul (CE) nr. 1831/2003 coroborat cu articolul 10 alineatele (1)-(4) stabileşte dispozițiile specifice pentru evaluarea produselor utilizate în UE ca aditivi pentru însilozare la data la care regulamentul a intrat în vigoare. (2) Aditivii pentru hrana animalelor prevăzuţi în anexă au fost înscrişi în Registrul comunitar al aditivilor pentru hrana animalelor ca produse existente, în conformitate cu articolul 10 alineatul (1) din Regulamentul (CE) nr. 1831/2003. (3) În ceea ce priveşte utilizarea respectivilor aditivi pentru hrana animalelor ca aditivi pentru însilozare, nu a fost depusă nicio cerere de autorizare înainte de termenul limită prevăzut la articolul 10 alineatul (7), în confor- mitate cu articolul 10 alineatul (7) coroborat cu articolul 10 alineatul (2) din Regulamentul (CE) nr. 1831/2003. În ceea ce priveşte aditivul „hexametilen- tetramină” pentru anumite specii de animale, nu a fost depusă nicio cerere de autorizare înainte de acest termen. ( Din motive de transparență, aditivii pentru care nu s-a depus nicio cerere de autorizare în termenul menționat la articolul 10 alineatul (7) din Regulamentul (CE) nr. 1831/2003 au fost înscriși într-o parte separată a Registrului comunitar al aditivilor pentru hrana anima- lelor. (5) Aditivii pentru hrana animalelor respectivi ar trebui, prin urmare, să fie retraşi de pe piaţă în ceea ce priveşte utilizarea lor ca aditivi pentru însilozare, cu excepţia speciilor pentru care au fost prezentate cereri de auto- rizare. Această măsură nu afectează utilizarea unora dintre aditivii menționați mai sus în conformitate cu alte categorii sau grupe funcţionale pentru care ar putea fi autorizați. () JO L 268, 18.10.2003, p. 29. (6) Dat fiind că retragerea aditivilor pentru însilozare în cauză nu se datorează unor motive de siguranță, este necesar să se acorde o perioadă de tranziție pe parcursul căreia să poată fi utilizate stocurile existente din aditivii respectivi, precum și preamestecurile şi furajele însilozate care conțin aditivii respectivi. (7)  Se consideră că retragerea aditivilor pentru hrana animalelor enumerați în anexă nu împiedică acordarea eventuală, în viitor, a unei autorizații care îi priveşte sau adoptarea unei măsuri privind statutul lor din motivele şi în conformitate cu procedurile stabilite în Regulamentul (CE) nr. 1831/2003. (83) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Retragerea Aditivii pentru hrana animalelor menționaţi în partea A din anexă, aparținând grupei funcţionale „aditivi pentru însilozare” din categoria „aditivi tehnologici”, se retrag de pe piață. Aditivii pentru hrana animalelor menționați în partea B din anexă, aparținând grupei funcţionale „aditivi pentru însilozare” din categoria „aditivi tehnologici”, se retrag de pe piață în ceea ce priveşte speciile de animale menționate în partea respectivă a anexei. Articolul 2 Măsuri tranzitorii (1) Stocurile existente de aditivi pentru hrana animalelor menționați în partea A din anexă pot fi, în continuare, introduse pe piaţă şi utilizate ca aditivi pentru hrana animalelor aparținând grupei funcţionale „aditivi pentru însilozare” din categoria „aditivi tehnologici” până la 19 iunie 2013. (2) Preamestecurile care includ aditivii menționați la alineatul (1) pot fi, în continuare, introduse pe piață și pot fi utilizate până la 19 iunie 2013. (3) Furajele însilozate care includ aditivii menționați la alineatul (1) sau preamestecurile menționate la alineatul (2) pot fi, în continuare, introduse pe piață şi utilizate până la 19 iunie 2014.